Akrotiri ken Dhekelia

Ti Akrotiri ken Dhekelia (Griego: Ακρωτήρι και Δεκέλεια, Akrotiri kai Dekeleia), opisial a ti Luglugar ti Naturay a Kuartel ti Akrotiri ken Dhekelia, ket ti Teritorio ti Ballasiw-taaw ti Britania iti isla ti Cyprus. Ti Luglugar, a mairaman ti kuartel ken dagiti dadduma a daga, kettinagikua babaen ti Britania, babaen ti tulag wayawaya idi 1960, nagtulagan ken pinirmaan babaen ti Nagkaykaysa a Pagarian, Gresia, Turkia ken dagiti representatibo manipud kadagiti Griego ken Tsipriota-Turko a komunidad, a nangited iti wayawaya ti Balangat a Kolonia ti Cyprus. Ti teritorio ket agserbi iti maysa a nangruna a papel a kas estasion para iti intelehensia ti seniales ken mangited iti nangruna nga estratehiko a paset ti panagala iti komunikasion ken panagsiim iti network ti Nagkaykaysa a Pagarian iti Mediteraneo ken Tengnga a Daya. Ti teritorio ket buklen dagiti dua a lugar. Ti maysa ket ti Akrotiri (Griego: Ακρωτήρι [akroˈtiri]; Turko: Ağrotur), wenno ti Akinlaud a Lugar ti Naturay a Kuartel (WSBA), a mangiraman dagiti dua a nangruna a kuartel ti RAF Akrotiri ken Episkopi Cantonment, ken mainayon pay iti amin a distrito ti Purok ti Akrotiri (mairaman ti Limassol Salt Lake) ken dagiti parte dagiti sangapulo ket maysa a dadduma a purok ken dagiti dadduma a distrito ti purok. Ti sabali a Lugar ket ti Dhekelia Cantonment (Δεκέλεια [ðeˈceʎa]; Dikelya), wenno ti Akindaya a Lugar ti Naturay a Kuartel (ESBA), a mangiraman ti kuartel iti Ayios Nikolaos ken dagiti pay parte dagiti duapulo ken dua a distrito ti purok. Dagiti nagibasaran Adu pay a mabasbasa Fouskas, Vassilis K. (2003). Zones of Conflict: U.S. Foreign Policy in the Balkans and the Greater Middle East. Pluto Press. pp. 93, 111. ISBN 0-7453-2030-9. Dagiti akinruar a silpo Dagiti midia a mainaig iti Akrotiri ken Dhekelia iti Wikimedia Commons Wikimedia Atlas iti Akrotiri ken Dhekelia Akrotiri a naikabil iti The World Factbook (iti Ingles) Dhekelia a naikabil iti The World Factbook (iti Ingles)